ჭიჭე მაფასქირი

ჭიჭე მაფასქირი () — ალეგორიული ნოველა; ფრანგი არისტოკრატიშ, ჭარუშ, პოეტიშ დო მაფურინეშ ანტუან დე სენტ-ეგზიუპერიშ არძოშე უმოსო ჩინებული ნახანდი.  მაართათ გჷშეშქვინჷ 1943 წანას ნიუ-იორკის. 

ჭიჭე მაფასქირი ირიშენ უმოსო ნაკითხირა დო ირიშენ უმოსო ნათანგა ფრანგულნინამი წინგი რე. საფრანგეთის თინა XX ოშწანურაშ საუჯგუშო წინგო მირჩქინეს. გინოთანგილი რე 250-შე უმოსი ნინაშა დო დიალექტიშა (თინეფ შქას ბრაილშა), მოსოფელიშ მასშტაბით გიმოჩამილი რე 140 მილიონშე უმოსი ეგზემპლარი დო წჷმარინუანს ირი ბორჯიშ  ართ-ართი წჷმოძინელ ბესთსელერს. 

სენტ-ეგზიუპერი საფრანგეთიშ მუსხირენ უმაღალაშ ლიტერატურული ჯილდოშ ლაურეატი რე. მაჟირა მოსოფელიშ ლჷმაშ დაჭყაფუს თიქ ოურდუმე პილოტო ქოდიჭყჷ ხანდა. წინგი ააშ-ს ჭარჷ დო ილუსტრირაფა უღოლუ, თიშ უკული მუთ საფრანგეთიშ კამპანიაშვანს წისაფილ მარცხიშ ბორჯის თე ქიანაშა გინიხორუნ. ააშ-ს თიშ საღალე რდჷ, ნამუდა თარობა დურწუმებუდჷკო მუთ შილებენ მალას ქოხოლაფუდჷკო ნაცისტური გერმანიაშ მეხჷ ლჷმასჷნ. ნახანდეფიშ გვერდიშე უმოსი თიქ დორხველი წიმიძონეფიშ დო სინთელეშ გაუფრაშებაშ პარალელურო ჭარჷ, თინეფ შქას გინელ ამბე ხვალახობაშე, მაჸალობაშე, ჸოროფა დო  მენდიშწულაშენ,  მუსუთ თინა დიხაუჩას გითოლაფირ მარდუ მაფასქირიშ პიჯით გინმოჩანს. 

ავტორს ორდოშიან ოავიაციე გომორსილობა უღუდჷ საჰარაშ ტიოზის დო მერჩქინელი რე, ნამუდა ნახანდიშ სიუჟეტის წორას თე გომორსილობაშე ეჭოფილ ელემენტეფი აფუ ძირაფილი. გჷშაშქუმალაშ  დღაშე ვითწანურეფიშ გოძვენას, ჭიჭე მაფასქირშენ ინიჭარინჷ მიარე აუდიო ინნაჭარაქ, დიდგჷ სპექტაკლეფქ, ბალეტეფქ, ოპერეფქ, გინიღეს ფილმეფი.  

ჭიჭე  მაფასქირი თაშნეშე თანგილი რე მარგალური ნინაშა, ნამუქჷთ გივი გ. ქარჩავაშ ავტორობათ  2013 წანაშ ღურთუთას სტამბოლს გიშართჷ.

 რესურსეფი ინტერნეტის 
 "ჭიჭე მაფასქირიშ" მარგალური ნათანგაშ პრეზენტაცია Book Cafe-ს 
 The Little Prince excerpts and collection in 380 languages and dialects
 List of different editions 
 Study Guide at SparkNotes
 The Museum of The Little Prince in Hakone 

სქოლიო

კატეგორია:ფრანგული ლიტერატურული ნაწარმებეფი
კატეგორია:1943 ნოველეფი